proxectonos/corpus_dominio_legal_administrativo_tmp huggingface dataset:
APROBACIÓN OFERTA DE EMPREGO PÚBLICO DE 2022, PARA A ESTABILIZACIÓN DE EMPREGO TEMPORAL, DE CONFORMIDADE COA LEI 20/2021
ADMINISTRACIÓN LOCAL — Municipal — Dozón (Oferta de emprego público, 27/05/2022)

Mediante a Resolución da Alcaldía núm.2022-0067, do 25 de maio de 2022, aprobouse a oferta de emprego público do ano 2022, de conformidade coa Lei 20/2021, do 28 de decembro, de medidas urxentes para a redución da temporalidade no emprego público, coas seguintes prazas: – Proceso de estabilización de prazas laborais (acceso libre, sistema selectivo concurso, aplicación da convocatoria excepcional de estabilización de emprego temporal de longa duración, disposicións adicionais sexta e oitava da Lei 20/2021). – Proceso de estabilización de prazas laborais (acceso libre, sistema selectivo concurso-oposición, aplicación da taxa adicional de estabilización do artigo 2 da Lei 20/2021). En cumprimento do artigo 91 da Lei 7/1985, do 2 de abril, reguladora das bases do réxime local, e do artigo 70.2 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, publícase no Boletín Oficial da Provincia e no Diario Oficial de Galicia. Contra esta resolución, que pon fin á vía administrativa, poderase interpoñer alternativamente o recurso potestativo de reposición, ante o alcalde, no prazo dun mes contado desde o día seguinte ao da publicación deste anuncio, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo, ante o Xulgado do Contencioso-Administrativo de Ourense ou, á súa elección, o que corresponda ao seu domicilio, no prazo de dous meses contados a partir do día seguinte ao da recepción desta notificación, de conformidade co disposto no artigo 46 da Lei 29/1998, do 13 de xullo, da xurisdición contencioso-administrativa. Se se opta por interpoñer o recurso potestativo de reposición, non se poderá interpoñer recurso contencioso-administrativo ata que sexa resolto expresamente ou sexa desestimado por silencio. Todo isto sen prexuízo da posibilidade de interpoñer calquera outro recurso que se considere máis oportuno en dereito. Dozón na data da sinatura electrónica á marxe.-O Alcalde, Adolfo Campos Vázquez.
APROBACIÓN DEFINITIVA MODIFICACIÓN DE CRÉDITO 8/22
ADMINISTRACIÓN LOCAL — Municipal — Nigrán (Presupostos e cadros de persoal, 08/07/2022)

Aprobado definitivamente o expediente administrativo de modificación de crédito 8/22 no orzamento xeral do ano 2022 do Concello de Nigrán, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral do ano 2022 incluíndo todos os expedientes administrativos de modificación de crédito aprobados ata esta data no ano 2022 e, tamén, o expediente antes citado: Nigrán, 4 de xullo de 2022. O Alcalde Juan Antonio González Pérez
EXPOSICIÓN AO PÚBLICO CONTA XERAL 2021
ADMINISTRACIÓN LOCAL — Municipal — Neves, As (Presupostos e cadros de persoal, 31/05/2022)

Formulada e rendida a Conta Xeral do Orzamento deste Concello, correspondente ó exercicio económico de 2021, e informada pola Comisión Especial de Contas, en sesión celebrada o día 19 de maio de 2022, en cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, exponse ao público na Secretaría desta entidade cos documentos que a xustifican, por un prazo de quince días hábiles, contados a partir do seguinte ó da publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes. Documento asinado electronicamente.
CONVOCATORIA PARA A ELABORACIÓN DUNHA BOLSA DE OPERARIOS/AS PARA O SERVIZO DE PROTECCIÓN CIVIL (PERSOAL LABORAL TEMPORAL)
ADMINISTRACIÓN LOCAL — Municipal — Estrada, A (Bolsas de emprego, 06/06/2022)

Expediente núm.: 2289/2022 Departamento: Persoal Mediante resolución de Alcaldía nº 2022-0657 de data 20.05.2022, aprobáronse as Bases para a elaboración dunha Bolsa de Operarios/as de protección civil, polo procedemento de concurso-oposición. O prazo para a presentación de instancias, será de 10 días naturais, que comezarán a contar dende o día seguinte ao da publicación deste anuncio no BOPPO. As Bases íntegras do proceso selectivo publicaranse no taboleiro de anuncios da Sede Electrónica, na web municipal e no Portal de Transparencia. Os sucesivos anuncios desta convocatoria, cando procedan, de conformidade coas bases, publicaranse na sede electrónica deste concello https://aestrada.sedelectronica. gal/info.0, e na páxina web municipal. A Estrada, 20 de maio de 2022 O ALCALDE José C. López Campos
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DE DÚAS PRAZAS DE OPERARIA/O DE SERVIZOS VARIOS (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 03/06/2022)

Expediente: 2022015595 Asunto: Relación provisional de persoas aspirantes admitidas e excluidas do proceso selectivo de dúas prazas de Operaria/o de servizos varios, encadradas na escala de Administración especial, subescala servizos especiais, clase persoal de oficios e integradas no grupo E, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F) Trámite: Aprobación da lista provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.57, 23 de marzo de 2022, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de Operaria/o de servizos varios, encadradas na escala de Administración especial, subescala servizos especiais, clase persoal de oficios e integradas no grupo E, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, a sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe
DELEGACIÓN FUNCIÓNS
ADMINISTRACIÓN LOCAL — Municipal — Baiona (Outros documentos, notificacións e informacións públicas, 23/06/2022)

Por motivos da axenda de Alcaldía e de acordo co sinalado no artigo 47.1 do ROF sinala que corresponde ós Tenentes de Alcalde en canto tales, subsituir na totalidade das súas funcións e pola orde do seu nomeamento, o Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, esta Alcaldía-Presidencia resolve: PRIMEIRO.- Delegar en D. AMBROS DAVID MICHEL IGHODARO FAYYAZ, 1º Teniente Alcalde todas as competencias e funcións que ten atribuidas esta Alcaldía, para que poida proceder e substituílo no acto de LEVANTAMENTO DE ACTAS PREVIAS Á OCUPACIÓN DOS BENS E DEREITOS EXPROPIADOS POLA EXECUCIÓN DO PROXECTO “ LMTS, CTC en Praia Ladeira ( MODIFICADO)”. SEGUNDO.- Esta delegación surtirá efectos, o día 3O de xuño de 2022, dende as 11,30 as 14,00 horas O Alcalde en Baiona, na data que figura ao marxen deste documento, asinado dixitalmente
AMPLIACIÓN OFERTA DE EMPREGO 2022 QUENDA POMOCIÓN INTERNA
ADMINISTRACIÓN LOCAL — Provincial — Deputación Provincial (Oferta de emprego público, 03/08/2022)

Por Resolución do deputado delegado de persoal do 15/03/2022, rectificada por Resolución do 04/05/2022, aprobase a oferta de emprego público da Deputación Provincial de Pontevedra para o ano 2022, na que se inclúen tres prazas de administrativo/a rama tributaria, reservadas á quenda de promoción interna. Por acordo adoptado no Pleno da Corporación Provincial, celebrado o pasado 27/05/2022, transformouse un posto de laboral fixo de administrativo/a, vacante por xubilación, nunha praza de persoal funcionario de carreira. Considerando que segundo o previsto no artigo 20 da Lei 22/2021, de 28 de decembro, de Orzamentos Xerais do Estado para o 2022, as prazas reservadas á quenda de promoción interna non computa na taxa de reposición de efectivos, por Resolución do 28/07/2022 amplíase a oferta de emprego público do ano 2022, para incluír a referida praza de persoal funcionario, que se integra nos seguintes termos: Esta praza será obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programa, e mediante extracto de dita convocatoria no Diario Oficial de Galicia (DOG) e no Boletín Oficial do Estado (BOE). Asinado dixitalmente á marxe EXPEDIENTE. PUBLICACIÓN BOPPO.
PROCEDEMENTO ORDE DE EXECUCIÓN (EXP.1895-2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 12/08/2022)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orden de Execución (Exp.1895-2020) Interesado: JOSE SUAREZ Ref. Catastral: 36043A008002280000JR (Polígono 8 – Parcela 228) Plazo: 15 días naturais Ponte Caldelas, 2 de Agosto de 2022. Alcalde-Presidente do Concello de Ponte Caldelas, Eric Robert Arizabaleta Bolfan
APROBACIÓN DEFINITIVA CRÉDITO EXTRAORDINARIO
ADMINISTRACIÓN LOCAL — Municipal — Vigo (Presupostos e cadros de persoal, 09/11/2022)

En aplicación do previsto nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estará a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo https://sede.vigo.org, no portal de transparencia https://transparencia.vigo.org, así como o expediente físico nas dependencias do servizo de Intervención – Contabilidade deste Concello durante o período de 15 días hábiles, contados a partir do seguinte á inserción do presente Edicto no Boletín Oficial da Provincia de Pontevedra. O Expediente foi publicado no Boletín Oficial da Provincia de Pontevedra número 196 de 13 de outubro, comenzando a exposición pública o día 14 de de outubro e rematando o 4 de novembro. No devandito prazo non se presentaron alegacións. Transcorrido o prazo de exposición regulamentario, de acordo ao preceptuado polo artigo 169 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e non téndose presentado reclamación algunha, considérase, por tanto, aprobada definitivamente a Modificación Orzamentaria número 91/2022, correspondente ao expediente nº 78/142. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do TRLRFL, aprobado polo RDL 2/2004, de 5 de marzo, a interposición de recursos non suspenderá por si só a aplicación da modificación de créditos nº 91/2022 definitivamente aprobada.
DH. W36.87891. SOLICITUDE DE Mª JESÚS DÁVILA MOLDES DE AUTORIZACIÓN DE OBRAS PARA CONSTRUCIÓN DE VIVENDA UNIFAMILIAR E MUROS PECHE, NO LUGAR DE CÑO. CASTIÑEIRAS, NA PARROQUIA DE BEADE (SANTO ESTEVO), VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 31/10/2022)

As obras solicitadas consisten na construción de vivenda unifamiliar de planta baixa e 140,85 m2 de superficie total construída, con cimentación e estrutura de formigón armado, cuberta plana, peche de lindes e máis actuacións de urbanización interior da parcela de referencia catastral 4022509NG2742S0001RW, en zona de policía e a unha distancia de 20,94 m do leito dun regato innominado (IDCURSO=983640005167), no camiño de Castiñeiras, parroquia de Beade, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, A tramitadora – Emoke Trabadelo Garcia de Iturrospe (Sinatura dixital)
COBRANZA PADRÓN TAXAS LIXO PRAZA 4 TRIMESTRE 2021
ADMINISTRACIÓN LOCAL — Municipal — Cambados (Recadación, 01/04/2022)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA POR SERVIZO MERCADO correspondentes a Remesa: LIXO PRAZA 4 TRIMESTRE 2021 o seguinte: Durante o prazo comprendido entre 5 de Abril de 2022 ata o 6 de Xuño de 2022, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Maio de 2022. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
MODIFICACIÓN DELEGACIÓN DE COMPETENCIAS DE ALCALDIA DO CONCELLO DE SOUTOMAIOR (DO 17 DE AGOSTO Ó 31 DE AGOSTO DE 2022)
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 16/08/2022)

Con data 9 de agosto de 2022, ditouse resolución 2022-0445 de modificación de datas da resolución 2022-0430 de 2 de agosto de 2022 pola que deléganse no Tenente de Alcalde D. Ramón A. Fernández Garrido, as funcións e o exercicio de tódalas atribucións que esta Alcaldía ten outorgadas por Lei, con motivo de ausencia desta Alcaldía. As datas definitivas da delegación son dende o 17 ao 31 de agosto de 2022. O que fago público para xeral coñecemento. Soutomaior, 9 de agosto de 2022 O Alcalde, Agustín Reguera Ocampo
EDICTO DE CESIÓN FINCA AO SERGAS
ADMINISTRACIÓN LOCAL — Municipal — Meis (Outros documentos, notificacións e informacións públicas, 10/08/2022)

En cumprimento do disposto polo art 110.1. f) do Regulamento de Bens das Entidades Locais, aprobado polo R. D. 1372/1986, de 13 de xuño, exponse ao público durante o prazo de 15 días o expediente de cesión gratuíta á Xunta de Galicia (SERGAS), da titularidade da finca denominada “PORRELO”, “SOUTIÑO OU PRADO PEQUENO DE CUNTÍN” no lugar de Rial Parroquia de San Lourenzo de Nogueira, no Concello de Meis, cunha superficie según medición de 1.931 m². A dita finca provén da agrupación de dúas fincas inscritas no Rexistro da Propiedade de Cambados, unha denominada “PORRELO” e outra “SOUTIÑO OU PRADO PEQUENO DE CUNTÍN”. A escritura de Agrupación de Fincas formalizouse con data 23 de xuño de 2022. Lindeiros según título: Norte, camino; Sur, outra finca propiedade do Concello de Meis; Este, despois de muro Hermitas Gómez e muíño; Oeste, carretera. Calificación urbanística do solo: Solo de Núcleo Rural (Área de Expansión de Núcleo Rural). Natureza do ben: Patrimonial. Destino: cesión ao SERGAS para construción de centro de saúde. As persoas que o desexen poden face-las observacións que xulguen oportunas. A ALCALDESA, Marta Giráldez Barral DOCUMENTO ASINADO ELECTRONICAMENTE
ANUNCIO DE CONVOCATORIA DE 2 MOZOS DE RECOLLIDA DE LIXO, 7 PEÓNS DE OBRAS PÚBLICAS, E 3 CONDUTORES-OPERADORES DE MAQUINARIA DE VÍAS
ADMINISTRACIÓN LOCAL — Municipal — Cañiza, A (Persoal, oposicións, 16/02/2022)

O Concello de A Cañiza presenta proxecto ante a Deputación de Pontevedra para a contratación de 12 traballadores/as desempregados/as inscritos/as no Servizo Público de Emprego como demandantes de emprego non ocupados, acolléndose á convocatoria do Plan Provincial de Conservación e Funcionamento de Bens e Servizos Municipais, Liña 3 para o anos 2022 (BOP N.º 270 do 27 de novembro de 2021), Tal e como dispón a normativa de referencia, os/as candidatos/as interesados/as en participar nos procedementos de selección, deberán ser remitidos como consecuencia do resultado da oferta de emprego emitida polo Concello de A Cañiza sobre cada ocupación, e tramitada na oficina do Servizo Público de Emprego de Galicia sita no Termo Municipal. O ámbito de búsqueda da oferta de emprego é o municipal. Por medio do Plan de Emprego solicitado se van contratar en diferentes procedementos de selección, a un total de 12 persoas desempregadas, coas ocupacións expostas a continuación: As bases específicas de cada ocupacion poderán consultarse unha vez iniciados os procedementos de selección, no taboleiro de anuncios da Casa do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións e demáis actos que se deriven dos procedementos selectivos. E para que conste aos efectos de publicidade das convocatorias sobre os procedementos de selección de referencia motivo do mesmo, dixitalmente á marxe. O Alcalde: Luis Antonio Gómez Piña.
APROBACIÓN INICIAL MODIFICACIÓN DE CRÉDITOS SC 3/2022
ADMINISTRACIÓN LOCAL — Municipal — Lama, A (Presupostos e cadros de persoal, 07/11/2022)

O Pleno deste concello, en sesión extraordinaria celebrada o día 31 de outubro de 2 022 acordou a aprobación inicial do expediente de modificación de créditos do orzamento en vigor, na modalidade de suplemento de crédito SC 3/2022 financiado con cargo a maiores ingresos. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodalama.sedelectronica.es.Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde, (R. A. 2022-0716 DE 28/09/2022 DE DELEGACIÓN DE COMPETENCIAS) Alexandru Sorin Roris Grimal
APROBACIÓN DEFINITIVA PROXECTO DE URBANIZACIÓN
ADMINISTRACIÓN LOCAL — Municipal — Cañiza, A (Urbanismo e Patrimonio, 27/10/2022)

Pola presente faise pública a Resolución de Alcaldía nº 2022-0887 de data 03.10.2022 do Concello da Cañiza pola que se aproba definitivamente o Proxecto LEGALIZACIÓN DÁ URBANIZACIÓN DO ANTIGO MERCADO E PEQUENAS OBRAS COMPLEMENTARIAS. Aprobándose definitivamente o Proxecto de Urbanización para a execución material do seguinte sector: Contra esta Resolución, que pon fin á vía administrativa, pode interpoñer alternativamente recurso de reposición potestativo ante a Alcaldía deste Concello, no prazo dun mes para contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas; ou ben interpoñer directamente recurso contencioso-administrativo, perante o xulgado do Contencioso-Administrativo de Pontevedra no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolvido expresamente ou se produciu a súa desestimación por silencio. Todo iso sen prexuízo de que poida interpoñer Vd. calquera outro recurso que puidese estimar máis conveniente ao seu dereito. DOCUMENTO ASINADO ELECTRONICAMENTE POLO ALCALDE DO CONCELLO LUIS ANTONIO GOMEZ PIÑA
APROBACIÓN INICIAL EXPEDIENTE DE MODIFICACIÓN DE CRÉDITO Nº 12-2022 DO ORZAMENTO EN VIGOR, NA MODALIDADE DE SUPLEMENTO DE CRÉDITO Nº02-22
ADMINISTRACIÓN LOCAL — Municipal — Vilaboa (Presupostos e cadros de persoal, 07/06/2022)

O Pleno do Concello de Vilaboa, en sesión ordinaria celebrada o día 27/05/2022, acordou a aprobación inicial do expediente de modificación de crédito nº 12-2022 na modalidade de suplemento de crédito (SC Nº 02-22), financiado con remanente líquido de tesouraría para gastos xerais De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente á información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o devandito prazo, poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://vilaboa.sedelectronica.es]. Se transcorrido devandito prazo non se presentaron alegacións, considerarase aprobado definitivamente o devandito Acordo. O alcalde, César Poza González (Sinatura dixital ao marxe)
OFERTA DE EMPREGO PÚBLICO 2022 DA XERENCIA MUNICIPAL DE URBANISMO
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Oferta de emprego público, 21/11/2022)

A Xunta de Goberno Local do Concello de Vigo, en sesión do 10 de novembro de 2022, aprobou a oferta de emprego do Organismo Autónomo Xerencia Municipal de Urbanismo do Concello de Vigo para o ano 2022 (expediente número 14.902/407), integrada polas seguintes prazas vacantes de persoal funcionario: Vigo, 16 de novembro 2022 O Presidente da Xerencia Municipal de Urbanismo de Vigo P. D. (Resolución do 11.07.2021) Mª José Caride Estévez, Vicepresidenta da Xerencia Municipal de Urbanismo de Vigo
APROBACIÓN DEFINITIVA MODIFICACIÓN ORDENANZA ESCOLA INFANTIL
ADMINISTRACIÓN LOCAL — Municipal — Catoira (Ordenanzas e Regulamentos, 02/09/2022)

Elevado a definitivo o acordo de aprobación provisional da modificación da Ordenanza Fiscal Reguladora do prezo público pola prestación do Servizo de Escola Infantil Municipal de Catoira, adoptado en sesión celebrada polo Pleno do Concello o día 27 de xuño último, por non presentarse reclamacións dentro do prazo establecido ao efecto, por medio do presente publícase integramente aos efectos oportunos, e de conformidade co disposto no apartado 4), do artigo 17, do Real Decreto Lexislativo 2/2004: Engádese o ARTIGO 4º BIS á vixente Ordenanza, coa seguinte redacción: Os prezos dos servizos prestados na escola infantil municipal de Catoira a que se refire o artigo anterior e recollidos no Anexo a esta Ordenanza, non serán de aplicación durante os correspondentes cursos escolares, excepto o mes de agosto, desde o momento en que a Xunta de Galicia aplique o programa de gratuidade nas escolas infantís ao conxunto do alumnado, e sempre e cando a administración autonómica compense economicamente ao concello polos ingresos deixados de percibir. Exceptúase da gratuidade, en todo caso, os prezos por servizos complementarios contemplados no apartado 2.2 do Anexo a esta Ordenanza.” Catoira, 24 de agosto de 2021. O ALCALDE-PRESIDENTE.- Asdo. Alberto García García.
DH. B36.76569 JOSÉ ENRIQUE GIRÁLDEZ ÁLVAREZ, EXTINCIÓN DA INSCRICIÓN DE USOS PRIVATIVOS QUE LLE FORA OUTORGADA NO LUGAR DE BELESAR (SAN LOURENZO) CONCELLO DE BAIOA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/02/2022)

Este anuncio ten por obxecto abrir a regulamentaria información pública que prescribe o art.169.2 do Regulamento do dominio público hidráulico. SOLICITANTE: Sonia Carmen Mangot Mije DESTINO: uso doméstico e rega ORIXE: Pozo na parcela 54003A056000860000HM LUGAR: Belesar PARROQUIA: Belesar (San Lourenzo) CONCELLO: Baiona O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
RELACIÓN DE AXUDAS OUTORGADAS AO ABEIRO DAS BASES PARA CONCESIÓN POR CONCORRENCIA NON COMPETITIVA DE AXUDAS ECONÓMICAS COVID-19
ADMINISTRACIÓN LOCAL — Municipal — Silleda (Subvencións e axudas, 26/05/2022)

Co obxecto de dar cumprimento ao establecido na base 21.3.2 das Bases Reguladoras e Convocatoria do Plan Provincial de Obras e Servizos (Plan Concellos) 2021 faise pública a relación de beneficiarios das axudas outorgadas, en virtude do acordo da Xunta de Goberno Local do 09 de setembro de 2021, ao abeiro das Bases e Convocatoria para a Concesión por Concorrencia non Competitiva de Axudas Económicas COVID-19 Concello de Silleda, financiadas pola Deputación de Pontevedra, ao abeiro do Plan Concellos Liña 2. Silleda, na data da sinatura electrónica. O Alcalde-presidenteAsdo. Manuel Cuiña Fernández
APROBACIÓN DEFINITIVA EXPEDIENTE DE MODIFICACIÓN DE CRÉDITO NÚM.1RT/2022, NA MODALIDADE DE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 13/04/2022)

Aprobouse definitivamente o expediente de modificación de créditos n.º 1RT/2022 nas modalidades de crédito extraordinario e suplemento de crédito, financiado con cargo ao remanente líquido de tesouraría, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Contra o presente Acordo, en virtude do disposto no artigo 171 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Mondariz Balneario, 7 de abril de 2022. O alcalde. Maurice Verjaga Raab.
APROBACIÓN DEFINITIVA DA MODIFICACIÓN DO REGULAMENTO DE ORGANIZACIÓN E FUNCIONAMENTO DA ESCOLA INFANTIL MUNICIPAL DO CONCELLO DA GUARDA
ADMINISTRACIÓN LOCAL — Municipal — Guarda, A (Ordenanzas e Regulamentos, 07/04/2022)

O Pleno do Concello da Guarda acordou en sesión de 28 de xaneiro de 2022 aprobar inicialmente a modificación do REGULAMENTO DE ORGANIZACIÓN E FUNCIONAMENTO DA ESCOLA INFANTIL MUNICIPAL DO CONCELLO DA GUARDA, sendo sometido a información pública sen que se presentasen alegacións, polo que se entende aprobada definitivamente, publicándose o texto íntegro do regulamento que se transcribe: O presente regulamento ten por obxecto establecer a organización e o funcionamento da Escola Infantil Municipal (EIM) do concello da Guarda, co fin de acadar un adecuado funcionamento desta e, en particular, das relacións entre a escola, as familias e o persoal, así como establecer o procedemento de adxudicación de prazas e as condicións do servizo. Constitúe o ámbito de aplicación do presente regulamento a Escola Infantil do concello da Guarda que se configura como un equipamento diúrno dirixido á poboación infantil de 0 a 3 anos.
EXPOSICIÓN PÚBLICA DO PADRÓN E COBRANZA EN PERÍODO VOLUNTARIO DAS TAXAS POR RECOLLIDA DE LIXO E VAOS 2022
ADMINISTRACIÓN LOCAL — Municipal — Mos (Recadación, 21/09/2022)

Por acordo da Xunta de Goberno Local de data 13 de setembro de 2022, aprobáronse os Padróns das taxas por recollida do lixo e de vaos, correspondente ao exercicio económico de 2022 do Concello de Mos. Os Padróns exporanse ao público nas oficinas municipais no prazo de quince días contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalos e formular, ante a Alcaldía, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza das taxas por recollida do lixo e taxas de vaos do ano 2022 para o Concello de Mos, será dende o día 1 DE OUTUBRO DE 2022 AO 31 DE DECEMBRO DE 2022, ámbalas dúas datas inclusive, tendo en conta que a data límite de ingreso será o día 31 de decembro do 2022 no horario de caixa de cada entidade bancaria colaboradora ou no seu caso caixeiros de pago e banca electrónica. As taxas deberán satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: Os contribuíntes que non reciban nos seus domicilios os instrumentos de ingreso, poderán solicitalos ata o 30 de decembro do 2022 na Oficina de Recadación do Concello, en horario de 9 a 14 horas, posto que a non recepción do recibo non exonera da obriga do pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. En Mos, a 16 de setembro do 2022 A alcaldesa, A Tesoureira, Ana Candelaria Orue Allabou Juana M Carramolinos De Beascoa Documento asinado dixitalmente
DH. A36.60086, ANA MARÍA SENÍN BALTASAR, CONCESIÓN DUN CAUDAL DE AUGA CON DESTINO A USO DOMÉSTICO E A REGA NO LUGAR DE MOURENTE, CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 25/08/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 10 de xuño de 2022 e como resultado do expediente incoado para o efecto, outorgouse a Ana María Senín Baltasar unha concesión de 554,75 m3 anuais de auga que procede de dous pozos situados no lugar de Freixeiro, na parroquia de Mourente (Santa María) no concello de Pontevedra (Pontevedra), con destino a uso doméstico e a rega. Santiago de Compostela, 8 de xullo de 2022 O xefe do Servizo de Tramitación Técnico-Administrativa do Dominio Público Hidráulico Ricardo Samuel Calso Unguru
APROBACIÓN INICIAL DO EXPEDIENTE MODIFICACIÓN MAIORES INGRESOS 1MI/2022
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 07/07/2022)

Aprobado inicialmente o expediente de suplemento de crédito financiado con cargo a maiores ingresos, por Acordo do Pleno de data 30 de xuño de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron alegacións, considerarase aprobado definitivamente o devandito acordo.
APROBACIÓN DO PADRÓN FISCAL DA TAXA POR OCUPACIÓN DE VÍA PÚBLICA CON MERCADIÑO, POSTOS E BARRACAS, NA MODALIDADE DE PAGO ÚNICO FRACCIONADO, RELATIVO AO 3º TRIMESTRE DO ANO 2022
ADMINISTRACIÓN LOCAL — Municipal — Marín (Recadación, 08/07/2022)

Por Resolución do Concelleiro delegado de Facenda do día 27 de abril de 2022 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) na modalidade de pago fraccionado relativo ao 3º trimestre (fracción) do exercicio 2022 (correspondente as liquidacions dos días de ocupación efectiva do 3º trimestre 2022). Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xullo e o 5 de setembro de 2022, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), na modalidade de pago fraccionado relativo ao 3º trimestre (fracción ) do 2022. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de agosto de 2022, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de agosto. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
NOMEAMENTO POLICÍAS LOCAIS COMO FUNCIONARIOS DE CARREIRA
ADMINISTRACIÓN LOCAL — Municipal — Ponteareas (Persoal, oposicións, 02/03/2022)

En resolución do proceso selectivo unitario para o acceso e ingreso nos corpos de policía local de Galicia, escala básica, categoría de policía, quenda de acceso libre, que se convocou no ano 2020, no que se delegaban catro prazas de policías locais (persoal funcionario), da escala básica, subescala servizos especiais, clase policía local, grupo C, subgrupo C1, por oposición libre incluídas na Orde de 8 de xullo de 2020, publicada no Diario Oficiall de Galicia (DOG núm.137, do 10 de xullo), a alcaldesa ditou a resolución nº 2022-0180, con data de 03/02/2022 pola que resolveu nomear como persoal funcionario de carreira, pertencente á categoría da policía local, grupo C, subgrupo C1, ás seguintes persoas: Ponteareas, documento asinado electronicamente A Alcaldesa Mª CristinaFernández Davila
APROBACIÓN INICIAL EXPEDIENTES DE MODIFICACIÓN DE CRÉDITO NÚMEROS 819/2022 E 820/2022
ADMINISTRACIÓN LOCAL — Municipal — Neves, As (Presupostos e cadros de persoal, 10/08/2022)

Aprobados inicialmente polo Pleno da Corporación municipal, en sesión celebrada o día 28 de xullo de 2022, os expedientes de modificación de créditos que se detallan a continuación: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia, na Secretaría do Concello, a efectos de exame e reclamacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. De non presentarse reclamacións, consideraranse definitivamente aprobados, segundo dispón o propio acordo de aprobación inicial. AS NEVES, na data que figura na marxe.-O Alcalde-Presidente, Asdo: Xosé Manuel Rodríguez Méndez.
APROBACIÓN DEFINITIVA DO SUPLEMENTO DE CRÉDITO 2.2002
ADMINISTRACIÓN LOCAL — Municipal — Marín (Presupostos e cadros de persoal, 26/08/2022)

O Pleno do Concello de Marín en sesión ordinaria de data de 14 de xullo de 2022 aprobou inicialmente o expediente de modificación de créditos, na modalidade de suplemento de crédito financiado con remanente de tesourería para gastos xerais, expediente SC 2.2022 publicándose no Boletín Oficial da Provincia de Pontevedra número 140 de data de 22 de xullo de 2022. Transcorrido o prazo de exposición ao público sen presentárense reclamacións contra o acordo de aprobación inicial, considérase definitivamente aprobado, elevándose a definitivo o acordo plenario adoptado en sesión ordinaria de data de 14 de xullo de 2022 de conformidade co disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal vixente unha vez incorporadas as modificacións derivadas das presente modificación orzamentaria mediante suplemento de crédito 2.2022 financiado con remanente de tesourería para gastos xerais queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderase interpor directamente recurso contencioso administrativo na forma e prazos que establecen as normas de dita xurisdición. O que se fai público para xeral coñecemento e efectos. En Marín a de agosto de 2022 A Alcaldesa Asdo. María Ramallo Vázquez
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, SANEAMENTO, CANON DA AUGA, COEFICIENTE DE VERTEDURA E CANON DE XESTIÓN DE DEPURADORAS CORRESPONDENTES AO 3º TRIMESTRE DE 2022.
ADMINISTRACIÓN LOCAL — Municipal — Vilanova de Arousa (Recadación, 17/11/2022)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, saneamento, canon da auga, coeficiente de vertedura e canon de xestión de depuradoras, correspondente ao 3º trimestre de 2022, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, 4–local 6, en horario de 9:30 a 13:00 horas, de luns a xoves e de 9:00 a 12:30 os venres, excepto festivos, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga, coeficiente de vertedura e canon de xestión de depuradoras, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L sitas en Tr. Grupo Escolar, 4 local 6. Transcorrido o período voluntario de pago establecido, ata o 4 de xaneiro de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, coeficiente de vertedura e canon de xestión de depuradoras, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 10 de novembro de 2022 O SR. ALCALDE Asdo./ Gonzalo Durán Hermida
APROBACIÓN INICIAL DA MEMORIA (ESTUDO DE CUSTOS) SOBRE A VIABILIDADE E ASUNCIÓN DA XESTIÓN DIRECTA DO SERVIZO DE LIMPEZA DE EDIFICIOS E DEPENDENCIAS MUNICIPAIS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 10/02/2022)

O Pleno da Corporación, na sesión ordinaria do 1 de febreiro de 2022, acordou aprobar inicialmente a Memoria (Estudo de custos) sobre a viabilidade e asunción da xestión directa do Servizo de limpeza de edificios e dependencias municipais, e sometela a exposición pública. De acordo co exposto e para dar cumprimento ao previsto nos artigos 86 da LRBRL e 97 do TRRL, e demais normativa aplicable, sométese o expediente a información pública mediante anuncio no Boletín Oficial da Provincia, no taboleiro de anuncios do concello e na web municipal, durante o prazo de 15 días naturais, contado a partir do día seguinte ao da publicación deste anuncio no Boletín Oficial da Provincia de Pontevedra, durante os cales os particulares e entidades poderán formular observacións. Transcorrido dito prazo e informadas, no seu caso, as alegacións, a memoria será elevada ao Pleno para a súa aprobación definitiva. O expediente poderá ser consultado na Secretaría do Concello. O Alcalde- Presidente Xosé Manuel Rodríguez Méndez DOCUMENTO ASINADO ELECTRONICAMENTE